open-index/open-wikipedia-markdown huggingface dataset:
Bauxit

**Bauxit** je usadená hornina, pozostávajúca zo zmesi minerálov hliníka (böhmit, diaspor, gibbsit), železa (goethit, hematit) a ílových minerálov (kaolinit). Je to hlavná ruda hliníka. Názov *bauxit* je odvodený od lokality Les Baux pri Avignone vo Francúzsku. Termín bol zavedený v roku 1861 H. Devilleom. Bauxit obsahuje okolo 50 % Al2O3.

## Vznik
Bauxit vzniká pri lateritickom zvetrávaní hornín s vysokým obsahom hliníka (ako je syenit, bazalt, či niektoré premenené horniny), väčšinou v tropických podmienkach, kde silné zrážky vylúhujú z hornín kremičitany a zanechávajú tam minerály hliníka/železa. V súčasnosti vznikajúce, ako aj terciérne bauxity väčšinou obsahujú gibbsit, zatiaľ čo staršie mezozoické/paleozoické böhmit a diaspor.

Hliník z hlinitokremičitanov sa vo vodnom roztoku nachádza vo forme [Al(OH)4]−, prípadne [Al(OH)4(H2O)2]− (tetrahydroxohlinitanový anión, diakva-tetrahydroxohlinitanový anión). Tento je v prostredí s obsahom oxidu uhličitého (ktorý je rozpustený v dažďovej vode) nestály a reaguje za vzniku nerozpustného hydroxidu hlinitého.
: 2[Al(OH)4]−&nbsp;+ CO2&nbsp;↔ 2Al(OH)3&nbsp;+ CO3−2&nbsp;+ H2O
Obdobne sa vo vodnom roztoku správajú aj železité katióny.

## Výskyt
náhľad|vpravo|Obliaky bauxitu z Mojtína
Veľké ložiská bauxitu má Austrália, Brazília, Čína, India, Jamajka. V Česku sa vyskytuje v okolí Rychnova nad Kněžnou. Na Slovensku sa vyskytuje v malých, ekonomicky nevýznamných ložiskách pri Mojtíne, kde je zachovaný v kriedovo-paleogénnych krasových výplniach.

## Referencie


### Ďalšie zdroje
* 
* www.mindat.org - bauxit na mineralogickej databáze.

## Iné projekty
.

Kategória:Usadené horniny
Kategória:Rudy
Biotit

náhľad|vpravo|Tmavé tabuľkovité kryštály biotitu na ortoklase. Vzorka pôvodom z pohoria Erongo v Namíbii.
**Biotit** je spoločný názov pre tmavé sľudy (annit, eastonit, flogopit a siderofylit) všeobecného vzorca K(Mg,Fe+2,Al)2-3AlSi3-2O10(OH,F)2. Pomenovaný je podľa francúzskeho fyzika Jeana Baptista Biota. Napriek tomu, že subkomisia pre názvoslovie sľúd pri IMA v roku 1999 rozhodla, že biotit nie je platný minerálny druh, stále sa často používa, nakoľko na presné určenie názvu je potrebná chemická analýza. Biotit sa bežne vyskytuje vo vyvretých a premenených horninách. Pekné kryštály sa dajú nájsť najmä v pegmatitoch.

## Iné projekty

## Externé odkazy
* 
* Biotit na www.mindat.org

Kategória:Sľudy
Kategória:Neuznané minerály
Vashegyit

**Vashegyit ** je minerál kryštalizujúci v rombickej sústave, chemicky hydratovaný zásaditý fosforečnan hlinitý -  Al11(PO4)9(OH)6·38H2O. Prvýkrát bol popísaný v Železníku, podľa maďarského názvu osady je aj pomenovaný.

## Charakteristika
Vashegyit je vzácne kryštalický, väčšinou tvorí kôrovité náteky. Farba je zelená, tmavozelená, modrá a žltá. Lesk je sklený.

## Vznik
Vyskytuje sa v zóne zvetrávania karbonátov, ktoré sú miestami prekremenené a limonitizované. Vzhľadom na to, že jediné slovenské nálezisko, ložisko Železník, je už vyťažené, je znížený predpoklad nových nálezov tohto vzácneho nerastu na tomto ložisku.

## Poznávanie
Je ľahko spoznateľný vďaka výraznej farbe.

## Výskyty na Slovensku
* Železník pri Sirku (Slovenské rudohorie)

## Referencie

## Externé odkazy
* 
* Vashegyit na www.mindat.org

## Pozri aj
* Zoznam minerálov

Kategória:Rombické minerály
Kategória:Fosfáty, arzenáty a vanadáty
Kategória:Bodová grupa mm2
Kategória:Minerály hliníka
Kategória:Minerály fosforu
Kategória:Minerály kyslíka
Kategória:Minerály vodíka
Kategória:Minerály s typovou lokalitou na Slovensku
Kategória:Minerály opísané zo Slovenska
Brochantit

**Brochantit** je minerál kryštalizujúci v monoklinickej sústave, chemicky zásaditý síran meďnatý - Cu4SO4(OH)6.

## Charakteristika
Brochantit vytvára prizmatické alebo ihličkovité kryštáliky, povlaky a zhluky svetlozelenej až tmavozelenej farby. Vryp brochantitu je svetlozelený. Je to priehľadný až priesvitný minerál so skleným až perleťovým leskom.

## Vznik
Vzniká v oxidačnej zóne medených ložísk spolu s malachitom, azuritom a inými medenými minerálmi.

## Poznávanie
Je rozpustný v zriedenej kyseline dusičnej aj v kyseline chlorovodíkovej.

## Výskyty na Slovensku
* Dobšiná
* Gelnica
* Henclová (Suchý vrch)
* Hnilčík
* Ľubietová (Podlipa, Svätodušná)
* Medzev (Hummel)
* Novoveská Huta (pri Spišskej Novej Vsi)
* Rožňava
* Sirk (Železník)
* Špania Dolina

## Pozri aj
* Zoznam minerálov

## Iné projekty

## Externé odkazy
* 
* Brochantit na www.mindat.org

Kategória:Monoklinické minerály
Kategória:Sulfáty, chromáty, molybdáty a wolframáty
Kategória:Bodová grupa 2/m
Kategória:Minerály medi
Kategória:Minerály síry
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Rusku
Kategória:Eponymické termíny v geovedách
Bornit

**Bornit** je minerál kryštalizujúci v rombickej sústave, chemicky komplexný sulfid medi a železa - Cu5FeS4. Pomenovaný po: Ignác Anton Born - rakúsky mineralóg.

## Charakteristika
Bornit tvorí hexaédrické, oktaédrické alebo dodekaédrické kryštály, často so zakriveným povrchom alebo nerovnými plochami. Zvyčajne má však kompaktný, zrnitý alebo celistvý habitus. Býva medenočervený, hnedočervený alebo bronzový, pri oxidácii sa však pokrýva modrou, purpurovou a červenou nábehovou farbou preto sa zvykne nazývať aj *„pávia ruda“*; vryp má sivočierny. Bornit je nepriehľadný minerál s kovovým leskom.

## Vznik
Vzniká na hydrotermálnych žilách spolu s kremeňom, chalkopyritom a galenitom. Tvorí sa aj v niektorých vyvretých horninách. Môžu ho obsahovať i oxidačné zóny medených žíl.

## Poznávanie
Bornit sa rozpúšťa v kyseline dusičnej.

## Výskyt
Cornwall (Anglicko), Tsumebe (Tanzánia), Tamay (Čína) a v Transvaale. V menšie výskyty aj v Nemecku a v Kanade.

### Slovensko
* Hodruša-Hámre
* Kvetnica
* Banská Štiavnica
* Lošonec
* Rudňany
* Malužiná

## Použitie
Bornit patrí medzi dôležité medené rudy, a má preto veľký hospodársky význam.

## Pozri aj
* Zoznam minerálov

## Iné projekty

## Externé odkazy
* 
* Bornit na www.mindat.org

Kategória:Rombické minerály
Kategória:Sulfidy a sulfosoli
Kategória:Bodová grupa mmm
Kategória:Minerály medi
Kategória:Minerály železa
Kategória:Minerály síry
Kategória:Medené rudy
Kategória:Minerály s typovou lokalitou v Česku
Kategória:Eponymické termíny v geovedách
Boulangerit

**Boulangerit** je minerál kryštalizujúci v monoklinickej sústave, chemicky komplexný sulfid olova – Pb5Sb4S11.

## Charakteristika
Boulangerit vytvára dlhé prizmatické, niekedy ihlicovité kryštály. Najčastejší je celistvý, vláknitý alebo má plstnatý habitus. Je olovenosivý až modrastosivý a má hnedastý vryp. Je to nepriehľadný minerál s kovovým leskom.

## Vznik
Vzniká na hydrotermálnych žilách spolu s antimonitom, kremeňom, galenitom a inými minerálmi.

## Poznávanie
Pri zohrievaní sa ľahko taví, Nereaguje so zriedenými teplými ani studenými kyselinami, rozpúšťa sa v horúcich koncentrovaných kyselinách.

## Výskyty na Slovensku
Brezno, Hnúšťa-Likier, Klenovec, Nižná Slaná, Rovné, Smolník, Malé Železné, Nižná Boca, Jasenie-Soviansko, Magurka, Dúbrava, Ratkovská Zdychava.

## Pozri aj
* Zoznam minerálov

## Iné projekty

## Externé odkazy
* 
* Boulangerit na www.mindat.org

Kategória:Monoklinické minerály
Kategória:Sulfidy a sulfosoli
Kategória:Bodová grupa 2/m
Kategória:Minerály olova
Kategória:Minerály antimónu
Kategória:Minerály síry
Kategória:Polymetalické rudy
Kategória:Minerály s typovou lokalitou vo Francúzsku
Kategória:Eponymické termíny v geovedách
Bournonit

**Bournonit** je minerál kryštalizujúci v rombickej sústave, chemicky komplexný sulfid olova, medi a antimónu – PbCuSbS3.

## Charakteristika
Bournonit vytvára krátke prizmatické aleho tabuľkovité kryštály, ktoré bývajú zdvojčatené a na plochách ryhované. Vyskytuje sa však aj celistvý, zrnitý alebo v podobe kompaktnej masy. Má typickú oceľovosivú až čiernu farbu a sivý alebo čierny vryp. Je to nepriehľadný minerál s kovovým leskom.

## Vznik
Tvorí sa na hydrotermálnych žilách spolu s tetraedritom, galenitom, striebrom, chalkopyritom, sideritom, kremeňom, sfaleritom a antimonitom.

## Poznávanie
Bournonit sa pri zohrievaní v plameni ľahko taví. Pomerne dobre sa rozpúšťa v kyseline dusičnej. Prítomnosť medi v tomto nerasti dokazuje zelené sfarbenie výsledného roztoku.

## Výskyty na Slovensku
* Hodruša-Hámre (okres Banská Štiavnica)
* Jasenie (Nízke Tatry, okres Brezno)
* Banská Bystrica (Banská Bystrica okres), vzácny v drobných kryštáloch v údolí Bystrického a Seneckého potoka
* Betliar (pri Rožňava, Rožňava okres)
* Častá (pri Trnava, Bratislava-vidiek okres)
* Dúbrava (pri Liptovský Mikuláš)
* Medzev (Luciabaňa ložisko, pri Košice)
* Ochtiná (Dúbrava, Rožňava okres)
* Rožňava
* Zlatá Baňa (Prešov okres)

## Pozri aj
* Zoznam minerálov

## Iné projekty

## Externé odkazy
* 
* Bournonit na www.mindat.org

Kategória:Rombické minerály
Kategória:Sulfidy a sulfosoli
Kategória:Bodová grupa mmm
Kategória:Minerály olova
Kategória:Minerály medi
Kategória:Minerály antimónu
Kategória:Minerály síry
Kategória:Rudy
Kategória:Minerály s typovou lokalitou v Spojenom kráľovstve
Kategória:Eponymické termíny v geovedách
Danburit

**Danburit** je minerál kryštalizujúci v rombickej sústave, chemicky borokremičitan vápenatý - CaB2(SiO4)2.

## Charakteristika
Danburit je málo známy minerál, jeho vlastnosti sú podobné topásu. Vyskytuje sa v podobe kryštálov a drúz priesvitných až priehľadných. Farba je číra, biela, žltkastá, lesk diamantový.

## Vznik
Vzniká v dutinách vyvretých hornín.

## Poznávanie
Typický je vysokou tvrdosťou, nízkou štiepateľnosťou a tvarom kryštálov.

## Výskyty na Slovensku
* Vyšná Šebastová (Maglovec)

## Pozri aj
* Zoznam minerálov

## Iné projekty

## Externé odkazy
* 
* Danburit na www.mindat.org

Kategória:Rombické minerály
Kategória:Tektosilikáty
Kategória:Bodová grupa mmm
Kategória:Minerály vápnika
Kategória:Minerály bóru
Kategória:Minerály kremíka
Kategória:Minerály kyslíka
Kategória:Minerály s typovou lokalitou v Spojených štátoch
Camerolait

**Camerolait** je minerál kryštalizujúci v monoklinickej sústave, chemicky zložitý hydratovaný zásaditý síran hlinito-meďnatý - Cu6Al3(OH)18(H2O)2[Sb(OH)6](SO4).

## Charakteristika
Tento minerál vytvára povlaky, zemité masy a konkrécie svetlomodrej farby, môže sa vyskytovať aj práškovitý. Vryp camerolaitu je svetlomodrý, belavý. Je to nepriehľadný minerál s hodvábnym leskom.

## Vznik
Vyskytuje sa ako sekundárny minerál na ložiskách medi.

## Výskyty na Slovensku
Piesky (pri Banskej Bystrici, Starohorské vrchy).

## Pozri aj
* Zoznam minerálov

## Iné projekty

## Externé odkazy
* 
* Camerolait na www.mindat.org

Kategória:Monoklinické minerály
Kategória:Sulfáty, chromáty, molybdáty a wolframáty
Kategória:Bodová grupa 2
Kategória:Minerály medi
Kategória:Minerály hliníka
Kategória:Minerály vodíka
Kategória:Minerály antimónu
Kategória:Minerály kyslíka
Kategória:Minerály síry
Kategória:Minerály uhlíka
Kategória:Minerály s typovou lokalitou vo Francúzsku
Kategória:Eponymické termíny v geovedách
Celestín (minerál)

**Celestín** je minerál kryštalizujúci v rombickej sústave, chemicky je to síran strontnatý (SrSO4).

## Charakteristika
Vytvára zrnité agregáty, niekedy sa vyskytuje aj vo forme stĺpcovitých, tabuľkovitých alebo pyramidálnych kryštálikov. Farbu má svetlomodrú, takmer priehľadnú. Je to priehľadný minerál so skleným leskom.

## Vznik
Vzniká na hydrotermálnych rudných žilách.

## Poznávanie
Je veľmi krehký, typická je jeho modrastá farba.

## Výskyty na Slovensku
Krásne svetlomodré kryštáliky spolu s aragonitom na rudných žilách v Španej Doline pri Banskej Bystrici. Známy je aj z Novej šachty v Banskej Štiavnici.

## Referencie

## Pozri aj
* Zoznam minerálov

## Iné projekty

## Externé odkazy
* 
* Celestín na www.mindat.org
* Celestín z Novej šachty v Banskej Štiavnici

Kategória:Rombické minerály
Kategória:Sulfáty, chromáty, molybdáty a wolframáty
Kategória:Bodová grupa mmm
Kategória:Minerály stroncia
Kategória:Minerály síry
Kategória:Minerály kyslíka
Kategória:Minerály s typovou lokalitou v Spojených štátoch
Diamantoid

[thumb|right|Diamantoid z [Dobšiná|Dobšinej.]]
**Diamantoid** je zelená odroda andraditu, minerálu skupiny granátu. Zelený odtieň spôsobuje prímes Cr<sup>3+</sup>, ktorý nahrádza železo (Fe3+) v kryštalickej štruktúre andraditu. Objavený bol v 50. rokoch 19. storočia na Urale, v povodí rieky Bobrovka. Novšie nálezy (v 90. rokoch 20. storočia) drahokamovej kvality  boli hlásené z Namíbie. Na Slovensku sa našiel v okolí Dobšinej.

## Iné projekty

## Externé odkazy
* Diamantoid na www.mindat.org

Kategória:Minerálne odrody
Kategória:Skupina granátu
Kategória:Polodrahokamy
Ceruzit

**Ceruzit** je minerál kryštalizujúci v rombickej sústave, chemicky uhličitan olovnatý - PbCO3.

Názov je odvodený od latinského slova *cerussa*, ktorý použil v roku 1565 Conrad Gessner pre označenie olovenej beloby. V roku 1832 F. S. Beudant tento termín použil pre minerál. Termín ceruzit v roku 1845 použil W. Haidinger.

## Charakteristika
Tento minerál vytvára kopijovité, tabuľkovité alebo ihličkovité kryštály, ktoré sú štiepateľné podľa prizmatických plôch. Vyskytuje sa aj ako drobnozrnné kríčkovité alebo hviezdicovité agregáty. Je to bezfarebný minerál, priesvitný až priehľadný, niekedy sfarbený prímesami. Vryp je biely, lesk diamantový.

## Vznik
Vzniká predovšetkým v oxidačnej zóne olovených a polymetalických ložísk.

## Poznávanie
Na rozdiel od iných uhličitanov sa nerozpúšťa v kyseline chlorovodíkovej. V kyseline dusičnej šumí.

## Výskyty na Slovensku
* Banská Štiavnica (oxidačná zóna žíl)
* Vyhne
* Banky
* Píla (obec) (Štiavnické vrchy)
* Poniky (Drienok (pri Banskej Bystrici)
* Jasenie
* Medzibrod
* Lomnistá dolina (Nízke Tatry)
* Ochtiná
* Dúbrava pri Jelšave (Slovenské rudohorie)

## Pozri aj
* Zoznam minerálov

## Iné projekty

## Externé odkazy
* 
* Ceruzit na www.mindat.org

Kategória:Rombické minerály
Kategória:Nitráty, karbonáty a boráty
Kategória:Bodová grupa mmm
Kategória:Minerály olova
Kategória:Minerály uhlíka
Kategória:Minerály kyslíka
Kategória:Minerály s typovou lokalitou v Taliansku
Diaspor

**Diaspor** je minerál kryštalizujúci v rombickej sústave, chemicky oxo-hydroxid hlinitý - AlO(OH).

## Charakteristika
Diaspor vytvára drobné ihlicovité alebo tabuľkovité kryštály. Tento minerál sa však vyskytuje aj v celistvej, lupeňovitej, šupinkovitej alebo steblovitej podobe. Často býva zrnitý. Môže byť biely, sivastý, žltkastý, zelenkastý, hnedý, purpurový alebo ružový; vryp má biely. Diaspor patrí k priehľadným až priesvitným minerálom so skleným a na štiepnych plochách až s perleťovým leskom.

## Vznik
Tvorí sa v premenených vyvretých horninách a mramoroch spolu s mnohými ďalšími minerálmi, napr. s magnetitom, spinelom, dolomitom, chloritmi a korundom. Diaspor sa nachádza aj v ílových usadeninách, a to spolu s bauxitom a ílovými minerálmi bohatými na hliník.

## Poznávanie
Diaspor je nerozpustný a netaviteľný.

## Výskyty na Slovensku
Vyskytoval sa spolu s dillnitom v Banskej Belej pri Banskej Štiavnici.

## Pozri aj
* Zoznam minerálov

## Iné projekty

## Externé odkazy
* Diaspor na www.mindat.org

Kategória:Rombické minerály
Kategória:Oxidy a hydroxidy
Kategória:Bodová grupa mmm
Kategória:Minerály hliníka
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Rusku
Copiapit

**Copiapit** je minerál kryštalizujúci v triklinickej sústave, chemicky hydratovaný zásaditý síran železnato-železitý - Fe2+Fe3+4(SO4)6(OH)2·20H2O.

## Charakteristika
Copiapit sa vyskytuje zvyčajne v podobe tabuľkovitých kryštálov, povlakov a šupinatých agregátov alebo hrudiek. Máva žltú. zlatožltú. oranžovožltú farbu, no môže byť aj zelenožltý aleho olivovozelený. Je to priehľadný až priesvitný minerál s perleťovým leskom.

## Vznik
Vytvára sa pri oxidácii sulfidov s obsahom železa, napr. pyritu.

## Poznávanie
Copiapit sa rozpúšťa vo vode a sfarbuje ju do žlta. Je taviteľný už pri nízkych teplotách.

## Výskyty na Slovensku
* Smolnícka Huta
* Červenica (ložisko Dubník)
* Smolník

## Pozri aj
* Zoznam minerálov

## Iné projekty

## Externé odkazy
* 
* Copiapit na www.mindat.org

Kategória:Triklinické minerály
Kategória:Sulfáty, chromáty, molybdáty a wolframáty
Kategória:Bodová grupa -1
Kategória:Minerály železa
Kategória:Minerály síry
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Čile
Brookit

**Brookit** je minerál kryštalizujúci v rombickej sústave, chemicky oxid titaničitý – TiO2.

## Charakteristika
Tento minerál sa obyčajne vyskytuje vo forme charakteristických tabuľkovitých kryštálov, niekedy zreteľne ryhovaných. Farba býva hnedá, až čierna. Je to priehľadný alebo priesvitný minerál so skleným leskom.

## Vznik
Vzniká predovšetkým v žilách alpského typu spolu s kremeňom, hematitom a inými minerálmi. U nás je veľmi zriedkavý.

## Poznávanie
Vyskytuje sa takmer vždy vo forme dobre vyvinutých kryštálikov charakteristického tabuľkového vzhľadu.

## Výskyty na Slovensku
* Tisovec (Slovenské rudohorie, v žilách alpského typu)

## Pozri aj
* Zoznam minerálov

## Iné projekty

## Externé odkazy
* 
* Brookit na www.mindat.org

Kategória:Rombické minerály
Kategória:Oxidy a hydroxidy
Kategória:Bodová grupa mmm
Kategória:Minerály titánu
Kategória:Minerály kyslíka
Kategória:Minerály s typovou lokalitou v Spojenom kráľovstve
Kategória:Eponymické termíny v geovedách
Devillín

**Devillín** je minerál kryštalizujúci v monoklinickej sústave, chemicky hydratovaný zásaditý síran meďnato-vápenatý - CaCu4(SO4)2(OH)6·3H2O.

## Charakteristika
Tento minerál vytvára tenké lístočkovité alebo ihlicovité kryštály, častý je aj vo forme vejárovitých agregátov. Má tmavozelenú farbu a svetlozelený vryp. Lesk devillínu je sklený. Je to priesvitný až priehľadný minerál.

## Vznik
Tvorí sa ako produkt zvetrávania medených rúd. 

## Poznávanie
Na rozdiel od malachitu sa nerozpúšťa v zriedenej kyseline chlorovodíkovej.

## Výskyty na Slovensku
* Špania Dolina (Piesky, Richtárová)

## Pozri aj
* Zoznam minerálov

## Iné projekty

## Externé odkazy
* 
* Devillín na www.mindat.org

Kategória:Monoklinické minerály
Kategória:Sulfáty, chromáty, molybdáty a wolframáty
Kategória:Bodová grupa 2/m
Kategória:Minerály vápnika
Kategória:Minerály medi
Kategória:Minerály síry
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Spojenom kráľovstve
Kategória:Eponymické termíny v geovedách
Covellit

**Covellit** je minerál kryštalizujúci v hexagonálnej sústave, chemicky sulfid meďnatý - CuS.

## Charakteristika
Covellit sa vyskytuje v podobe tenkých tabuľkovitých šesťuholníkových kryštálov. Častejšie však máva celistvý alebo lístkovitý habitus. Má indigovomodrú farbu, niekedy s purpurovým odtieňom, a tmavosivý až čierny vryp. Je to nepriehľadný minerál s polokovovým až matným leskom. Jeho dokonalá bazálna štiepateľnosť sa prejavuje tenkými ohybnými platničkami.

## Vznik
Vzniká na medených, čiastočne premenených a sekundárne obohatených žilách, na ktoré pôsobili presakujúce roztoky. U nás sa vyskytuje len vo forme sekundárnych povlakov na iných sulfidoch s obsahom medi.

## Poznávanie
Ľahko sa taví a plameň sfarbuje do modra. Je rozpustný v kyseline chlorovodíkovej.

## Výskyty na Slovensku
* Rožňava
* Dobšiná
* Medzev (Luciabaňa, Humel)
* Sirk (Železník)
* Banská Štiavnica
* Hodruša-Hámre
* Poniky (Farbište)
* Rudňany

## Externé odkazy
* 
* Covellit na www.mindat.org

## Pozri aj
* Zoznam minerálov

Kategória:Hexagonálne minerály
Kategória:Sulfidy a sulfosoli
Kategória:Bodová grupa 6/mmm
Kategória:Minerály medi
Kategória:Minerály síry
Kategória:Minerály s typovou lokalitou v Taliansku
Kategória:Eponymické termíny v geovedách
Cronstedtit

**Cronstedtit** je minerál, chemicky zásaditý kremičitan železnato-železitý - Fe2+2Fe3+((Si,Fe3+)2O5)(OH)4. Patrí do skupiny serpentínu.

## Charakteristika
Cronstedtit vytvára pyramidálne kryštáliky, býva však hlavne zrnitý, kusový. Má čiernu, čiernozelenú, hnedočiernu alebo zelenočiernu farbu. Vryp cronstedtitu je tmavo olivovo zelený až sivočierny. Je to priehľadný až nepriehľadný minerál so skleným leskom. Popísaný bol v roku 1821.

## Kryštalografia
Cronstedit sa vyskytuje vo viacerých polytypoch.

## Vznik
Vzniká spolu s inými serpentinitovými nerastmi, zriedkavo aj na hydrotermálmych rudných žilách.

## Poznávanie
Kryštáliky tmavozelenočiernej až čiernej farby ako uzavreniny v žilovine.

## Výskyty na Slovensku
* Nižná Slaná

## Iné projekty

## Externé odkazy
* 
* Crontedtit na www.mindat.org

Kategória:Trigonálne minerály
Kategória:Monoklinické minerály
Kategória:Hexagonálne minerály
Kategória:Fylosilikáty
Kategória:Bodová grupa m
Kategória:Bodová grupa 3m
Kategória:Bodová grupa 6
Kategória:Minerály železa
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Skupina serpentínu
Kategória:Minerály s typovou lokalitou v Česku
Kategória:Eponymické termíny v geovedách
Enargit

**Enargit** je minerál kryštalizujúci v rombickej sústave, chemicky tioarzeničnan meďný – Cu3AsS4.

## Charakteristika
Kryštály enargitu bývajú prizmatické alebo tabuľkovité a často aj zdvojčatené. Ich plochy majú vertikálne ryhovanie. Tento minerál sa však môže vyskytovať aj v celistvej alebo zrnitej podohe. Jeho farba i vryp sú tmavosivé až čierne. Inak je nepriehľadný a má kovový lesk.

## Vznik
Nachádza sa na hydrotermálnych žilách alebo v metasomatických ložiskách. Enargit sa vyskytuje spolu s mnohými inými minerálmi ako kremeň a sulfidy, ďalej galenit, bornit, stalerit, pyrit a chalkopyrit.

## Poznávanie
Enargit sa pri zohrievaní prejavuje cesnakovým zápachom. Rozpúšťa sa v kyseline dusičnej a je taviteľný v plameni.

## Výskyty na Slovensku
* Dobšiná
* Hnilčík
* Mlynky
* Mníšek nad Hnilcom
* Novoveská Huta pri Spišskej Novej Vsi
* Rudňany

## Pozri aj
* Zoznam minerálov

## Iné projekty

## Externé odkazy
* 
* Enargit na www.mindat.org

Kategória:Rombické minerály
Kategória:Sulfidy a sulfosoli
Kategória:Bodová grupa mm2
Kategória:Minerály medi
Kategória:Minerály arzénu
Kategória:Minerály síry
Kategória:Minerály s typovou lokalitou v Peru
Zunyit

**Zunyit** je minerál kryštalizujúci v kubickej sústave, chemicky kremičitan hliníka s prímesami chloridov a iných halogenidov - Al13Si5O20(OH,F)18Cl.

## Výskyty na Slovensku
Vyskytoval sa spolu s diasporom v Banskej Belej pri Banskej Štiavnici.

## Iné projekty

## Externé odkazy
* 
* Zunyit na www.mindat.org

Kategória:Kubické minerály
Kategória:Sorosilikáty
Kategória:Bodová grupa -43m
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Minerály fluóru
Kategória:Minerály chlóru
Kategória:Minerály s typovou lokalitou v Spojených štátoch
Dioptas

**Dioptas** je minerál kryštalizujúci v trigonálnej sústave, chemicky hydratovaný kremičitan meďnatý - CuSiO3·H2O.

## Charakteristika
Dioptas vytvára krátkoprizmatické kryštály, častejšie sa nachádza vo forme zrnitých agregátov. Tento minerál býva zelenej farby (smaragdovo, alebo tyrkysovo zelený). Je to priehľadný alebo priesvitný minerál so skleným leskom.

## Vznik
Vzniká v oxidačnej zóne niektorých ložísk medi.

## Výskyty
* Kazachstan (Karaganda)
* Rumunsko
* USA (Arizona, Kalifornia)
* Argentína
* Čile
* Kongo
* Namíbia
* Angola

## Pozri aj
* Zoznam minerálov

## Iné projekty

## Externé odkazy
* Dioptas na www.mindat.org

Kategória:Trigonálne minerály
Kategória:Cyklosilikáty
Kategória:Bodová grupa -3
Kategória:Minerály medi
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Polodrahokamy
Kategória:Minerály s typovou lokalitou v Kazachstane
Kyanit

**Kyanit** (v staršom názvosloví **distén**) je minerál kyrštalizujúci v triklinickej sústave, chemicky kremičitan hlinitý - Al2SiO5).

## Charakteristika
Vytvára dlhé stĺpčekovité kryštály, ktoré sú výborne štiepateľné v smere rovnobežnom s vertikálnymi plochami. Vyskytujú sa aj dvojnásobné zrasty. Kryštály sú spravidla svetlomodro sfarbené, v strede o niečo tmavšie. Niekedy môžu byť aj sivé. Je to priesvitný alebo priehľadný minerál so skleným alebo perleťovým leskom.

## Vznik
Vzniká kryštalizáciou pri vysokom tlaku predovšetkým v metamorfovaných horninách, vzniknutých premenou sedimentov bohatých na hliník.

## Poznávanie
Kryštály kyanitu majú v rôznych smeroch rôznu tvrdosť. V smere štiepnych plôch býva 4 a proti ich smeru až 7,5.

## Výskyty na Slovensku
Na Slovensku je to veľmi zriedkavý nerast.
Jamnícka a Račkova dolina (Západné Tatry), Magurka, Partizánska Ľupča (Nízke Tatry),
Nižná Šebastová, (Slovenské rudohorie), Lubeník (Slovenské rudohorie).

## Pozri aj
* Zoznam minerálov

## Iné projekty

## Externé odkazy
* 
* Kyanit na www.mindat.org

Kategória:Triklinické minerály
Kategória:Nesosilikáty
Kategória:Bodová grupa -1
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Polodrahokamy
Epidot

**Epidot** je minerál kryštalizujúci v monoklinickej sústave, chemicky kremičitan hlinito-vápenato-železitý - Ca2Al2(Fe3+,Al)(SiO4)O(Si2O7)(OH).

## Charakteristika
Epidot vytvára hrubotabuľkovité alebo ihličkovité predĺžené kryštály, ich plochy bývajú často ryhované. Vysktuje sa aj celistvý, zrnitý alebo vláknitý. Má žltozelenú, hnedozelenú až čiernu farbu a bezfarebný, prípadne sivastý vryp. Je to priehľadný až nepriehľadný minerál so skleným leskom.

## Vznik
Tvorí sa vo vyvretých aj premenených horninách.

## Poznávanie
Epidot je nerozpustný, no pomerne rýchlo sa taví.

## Lokality
### Na Slovensku
* Jasenie (pri Brezne), 
* Kopanice (pri Banskej Štiavnici), 
* Malužiná (pri Liptovskom Mikuláši),
* Vyhne (Rumplovská, pri Banskej Štiavnici)

## Pozri aj
* Zoznam minerálov

## Iné projekty

## Externé odkazy
* 
* Epidot na www.mindat.org

Kategória:Monoklinické minerály
Kategória:Sorosilikáty
Kategória:Bodová grupa 2/m
Kategória:Minerály vápnika
Kategória:Minerály hliníka
Kategória:Minerály železa
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Minerály s typovou lokalitou vo Francúzsku
Evenkit

**Evenkit** je minerál kryštalizujúci v monoklinickej sústave, chemicky uhľovodík – alkán so vzorcom C21H44.

## Charakteristika
Evenkit vytvára povlaky a zemité masy žltkastej, až okrovej farby. Niekedy vytvára pseudohexagonálne tabuľky alebo je celistvý. Je to priesvitný až priehľadný minerál so skleným až voskovým leskom. Vytvára monominerálne hniezda alebo tenké žilky.

## Vznik
Vzniká rozkladom na ložisku opálu v Dubníku pri Prešove. Je to veľmi zriedkavý minerál.

## Poznávanie
Zapácha po parafíne.

## Výskyty na Slovensku
* Dubník pri Prešove

## Pozri aj
* Zoznam minerálov

## Iné projekty

## Externé odkazy
* 
* Evenkit na www.mindat.org

Kategória:Monoklinické minerály
Kategória:Organáty
Kategória:Bodová grupa 2/m
Kategória:Minerály uhlíka
Kategória:Minerály vodíka
Kategória:Minerály s typovou lokalitou v Rusku
Erytrit

**Erytrit** je minerál kryštalizujúci v monoklinickej sústave, chemicky oktahydrát arzeničnanu kobaltnaného - Co3(AsO4)2·8H2O.

## Charakteristika
Erytrit vytvára prizmatické až ihlicovité kryštály, často s ryhovanými plochami, ktoré bývajú zoskupené do steblovitých agregátov. Tento minerál sa však vyskytuje aj v podobe zemitej masy. Býva tmavopurpurový až bledoružový; vryp je trochu svetlejší, ako je jeho základná farba. Je to priehľadný až priesvitný minerál s diamantovým až skleným alebo perleťovým leskom.

## Vznik
Tvorí sa v tých častiach kobaltových žíl, ktoré sú pozmenené oxidáciou a cirkulujúcimi roztokmi. 

## Poznávanie
Erytrit sa rozpúšťa v kyseline chlorovodíkovej.

## Výskyty na Slovensku
* Dobšiná
* Ľubietová (Kolba)
* Rudňany
* Smolník

## Pozri aj
* Zoznam minerálov

## Iné projekty

## Externé odkazy
* 
* Erytrit na www.mindat.org

Kategória:Monoklinické minerály
Kategória:Fosfáty, arzenáty a vanadáty
Kategória:Bodová grupa 2/m
Kategória:Minerály kobaltu
Kategória:Minerály arzénu
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Nemecku
Dolomit (minerál)

**Dolomit** je minerál kryštalizujúci v trigonálnej sústave, chemicky uhličitan horečnato-vápenatý - CaMg(CO3)2. Názov dostal podľa francúzskeho geológa de Dolomieua.

## Charakteristika
Dolomit vytvára klencové kryštály so sedlovite prehnutými plochami. Tento minerál však môže mať aj celistvý alebo zrnitý habitus. Býva bezfarebný, biely, sivý, ružový alebo hnedý; vryp má biely. Patrí k priehľadným až priesvitným minerálom so skleným až perleťovým leskom.

## Vznik
Môže vznikať na hydrotermálnych žilách v dôsledku vyzrážania hydrotermálnych roztokov. Vzniká tiež pri diagenéze vápencov. Jedná sa najmä o dolomitáziu - zatláčanie kalcitu vo vápencoch. Pri tomto procese vzniká väčšina dolomitov. Menšia časť dolomitu vzniká v úvodnom štádiu vyzrážavania evaporitov v soľných panvách.

## Poznávanie
Dolomit sa bez šumenia rozpúšťa v zriedenej kyseline chlorovodíkovej.

## Výskyty na Slovensku
Bežný minerál na hydrotermálnych ložiskách, súčasť dolomitov, v magnezitových ložiskách Slovenského rudohoria, Banská Štiavnica, Nízke Tatry a nespočetné menšie výskyty.

## Pozri aj
* Zoznam minerálov
* Dolomit (hornina)

## Iné projekty

## Externé odkazy
* 
* Dolomit na www.mindat.org

Kategória:Trigonálne minerály
Kategória:Nitráty, karbonáty a boráty
Kategória:Bodová grupa -3
Kategória:Minerály vápnika
Kategória:Minerály horčíka
Kategória:Minerály uhlíka
Kategória:Minerály kyslíka
Kategória:Eponymické termíny v geovedách
Evansit

**Evansit** je amorfný minerál, chemicky hydratovaný zásaditý fosforečnan hlinitý -  Al3(PO4)(OH)6·6H2O. Prvýkrát bol objavený a popísaný v lokalite Železník, Sirk pri Revúcej. Je pomenovaný podľa svojho objaviteľa Brooke Evansa (1797-1862), britského metalurga, ktorý vzorku priviezol do Anglicka z vtedajšieho Uhorska v roku 1855. Posledné roky sú tendencie o zrušenie evansitu ako minerálu, nakoľko ide amorfnú látku (mineraloid) s problematickým chemickým zložením.

## Charakteristika
Evansit je vzácny minerál obličkového tvaru, bez kryštalickej formy. Farba je biela, žltá, zelená a modrá. Lesk je sklený.

## Vznik
Vyskytuje sa v zóne zvetrávania karbonátov, ktoré sú miestami prekremenené a limonitizované. Vzhľadom na to, že ložisko Železník, je už vyťažené, je znížený predpoklad nových nálezov tohto vzácneho minerálu na tomto ložisku.

## Výskyty na Slovensku
* Železník pri Sirku (Slovenské rudohorie), Nižná Slaná, Kociha

## Referencie

## Literatúra
* Koděra M., Andrusovová-Vlčeková G., Belešová O., Briatková D., Dávidová Š., Fejdiová V., Hurai V., Chovan M., Nelišerová E., Ženiš P., 1986-1990: *Topografická mineralógia Slovenska. 1-3.* Veda, Bratislava, 1592 s.*
* Novák F., Pauliš P., Ševců J., Kopista J., Zeman M., 2003: Koninckit, evansit, vashegyit a volborthit z Kocihy u Rimavské Soboty (Slovensko). *Bull. mineral.-petrogr. odd. Nár. muz. v Praze, 11, 159-166.''

## Pozri aj
* Zoznam minerálov

## Externé odkazy
* Evansit na www.mindat.org

Kategória:Amorfné minerály
Kategória:Fosfáty, arzenáty a vanadáty
Kategória:Minerály hliníka
Kategória:Minerály fosforu
Kategória:Minerály kyslíka
Kategória:Minerály vodíka
Kategória:Minerály s typovou lokalitou na Slovensku
Kategória:Minerály opísané zo Slovenska
Kategória:Eponymické termíny v geovedách
Hyperstén

**Hyperstén** je názov člena série ortopyroxénov s koncovými členmi enstatit - MgSiO3 a ferosilit - FeSiO3.

## Charakteristika
Tento pyroxénový minerál vytvára zriedkavo prizmatické kryštály a väčšinou máva celistvý alebo tabuľkovitý habitus. Býva hnedastozelený alebo čierny; vryp má hnedastosivý. Hyperstén je priesvitný až nepriehľadný a vyznačuje sa polokovovým leskom.

## Vznik
Vzniká tak v ultrabázických, ako aj v bázických vyvretých horninách.

## Poznávanie
Hyperstén je taviteľný a môže prejavovať zmenu farieb.

## Výskyty na Slovensku
Prenčov (pri: Banská Štiavnica),
drobné výskyty výrastlíc v andezitoch Štiavnických vrchov.

## Iné projekty

## Externé odkazy
* 
* Hyperstén na www.mindat.org

Kategória:Ortopyroxény
Kategória:Neuznané minerály
Euchroit

**Euchroit** (symbol Euc) je minerál kryštalizujúci v rombickej sústave, chemicky trihydrát zásaditého arzeničnanu meďnatého - Cu2(AsO4)(OH)·3H2O. Je to slovenský typový minerál. Opísal ho v roku 1823 August Breithaupt. Pôvod názvu je z gréckeho ευχροια vo význame "pekne sfarbený"

## Charakteristika
Euchroit je vzácny minerál, avšak pomerne častý na ložisku Svätodušná. Vytvára drobné svetlozelené, smaragdovozelené kryštály  veľkosti 1,5 až 2 cm v puklinách kremeňa a na limonitizovaných kremitých sľudnatých bridliciach. Často sa vyskytuje spolu s olivenitom, ktorý v ňom vytvára drobné uzavreniny, alebo býva narastený voľne vedľa euchroitu. Vyskytuje sa aj v podobe kryštalických povlakov a kôr na hornine. Je metastabilný vo vzťahu k príbuzným arzenátom medi. Má zelený až modrozelený vryp a sklený lesk. Je to priehľadný až priesvitný minerál. Prevládajúce tvary sú rombické dómy s rovnobežným ryhovaním, zriedkavejšie sú hrubotabuľkovité a krátkoprizmatické tvary. Považuje sa za najkrajší slovenský typový minerál. Kryštály a zrasty euchroitu z Ľubietovej sú dodnes najväčšie a najkrajšie na svete.

## Vznik
Vzniká rozkladom chalkopyritu a tetraedritu v prostredí bohatom na As. Najčastejšie sprievodné minerály sú malachit, brochantit, olivenit, strašimirit, klinoklas, cornwalit, parnauit a chalkofylit.

## Poznávanie
Farba euchroitu je smaragdovozelená, zreteľne odlišná od iných sekundárnych minerálov medi na tejto lokalite.

## Výskyt na Slovensku
* Ľubietová (Svätodušná) - typová lokalita. Supergénny euchroit vznikol v oxidačnej zóne zvetrávaním tetraedritu-tennantitu.
* Ľubietová (Driekyňa) - malý Cu hydrotermálny výskyt. 
* Poniky (Farbište), malé opustené Cu ložisko s hlavným rudným minerálom tennantitom. Jeho rozkladom vznikla pestrá supergénna asociácia, najmä Cu arzenátov: euchroit, tyrolit, strašimirit, parnauit, olivenit, cornwalit, cornubit a klinoklas.

## Výskyt vo svete
*Schwarzleo blízko Leogang, Rakúsko
*Graschberg, Rakúsko
*Zapachitsa, Ismerez, Bulharsko
*Carlés - Au ložisko, Španielsko
*Cramer Creek-Copper Cliff, Montana, USA

## Referencie

## Pozri aj
* Zoznam minerálov

## Iné projekty

## Externé odkazy
* 
* Euchroit na www.mindat.org

Kategória:Rombické minerály
Kategória:Fosfáty, arzenáty a vanadáty
Kategória:Bodová grupa 222
Kategória:Minerály medi
Kategória:Minerály arzénu
Kategória:Minerály kyslíka
Kategória:Minerály vodíka
Kategória:Minerály s typovou lokalitou na Slovensku
Kategória:Minerály opísané zo Slovenska
Halloyzit

**Halloyzit** je minerál kryštalizujúci v monoklinickej sústave, chemicky zásaditý kremičitan hlinitý – Al2Si2O5(OH)4.

## Charakteristika
Minerály kaolinitovej skupiny, do ktorej patria kaolinit, nakrit, halloyzit a ďalšie tvoria veľmi malé pseudohexagonálne lupienky a šupinky. Môžu sa vyskytovať v podobu celistvých, zemitých alebo ílovitých agregátov. Farba sa mení od bielej a bezfarebnej po žltkastú, červenkastú alebo modrastú; vryp je biely. Minerály kaolinitovej skupiny bývajú priehľadné až priesvitné a vyznačujú sa perleťovým až matným alebo zemitým leskom.

## Kryštalografia
Halloyzit sa vyskytuje vo viacerých polytypoch.

## Vznik
Tvoria sa premenou živcov a iných kremičitanov bohatých na hliník pri zvetrávaní a to najmä vo vlhkých oblastiach. Vo väčšom meradle vznikajú pri prenikaní hydrotermálnych roztokov cez horniny. Granity sa môžu zmeniť až na nespevnenú masu, ktorú tvorí najmä kremeň, sľuda a kaolinický íl.

## Poznávanie
Kaolinitové minerály sú vo vlhkom stave plastické a pri zohrievaní v uzatvorenej skúmavke strácajú vodu. Na určenie jednotlivých minerálov skupiny kaolinitu sú potrebné špeciálne optické metódy.

## Výskyty na Slovensku
Michalovce-Biela hora, Machulince, Červenica, Kalinovo, Kremnica, Krškany, Lúčky, Podhoroď, Poltár, Poruba pod Vihorlatom.

## Pozri aj
* Zoznam minerálov

## Iné projekty

## Referencie

## Externé odkazy
* 
* Halloyzit na www.mindat.org

Kategória:Monoklinické minerály
Kategória:Fylosilikáty
Kategória:Bodová grupa m
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Skupina serpentínu
Kategória:Minerály s typovou lokalitou v Belgicku
Kategória:Eponymické termíny v geovedách
Halotrichit

**Halotrichit** je minerál kryštalizujúci v monoklinickej sústave, chemicky hydratovaný síran hlinito-železnatý – FeAl2(SO4)4·22H2O.

## Charakteristika
Halotrichit sa najčastejšie vyskytuje vo forme vlasovitých, vláknitých alebo ihličkovitých kryštálov. Býva bezfarebný, biely, žltý, zelenkastý, hnedý. Vryp halotrichitu je biely. Je to neštiepny minerál so skleným leskom.

## Vznik
Vzniká ako produkt zvetrávania pyritu na rudných žilách, na uhoľných haldách, v sedimentárnych horninách s obsahom pyritu.

## Poznávanie
Halotrichit je rozpustný vo vode.

## Výskyty na Slovensku
Červenica (Dubník), Nová Baňa, Smolník, vzniká druhotne rozkladom pyritu na uhoľných slojoch, ojedinele aj rozkladom biogénneho pyritu vo flyši (Oravské a Kysucké Beskydy, Oravská Magura a i.)

## Pozri aj
* Zoznam minerálov

## Iné projekty

## Externé odkazy
* 
* Halotrichit na www.mindat.org

Kategória:Monoklinické minerály
Kategória:Sulfáty, chromáty, molybdáty a wolframáty
Kategória:Bodová grupa 2
Kategória:Minerály železa
Kategória:Minerály hliníka
Kategória:Minerály síry
Kategória:Minerály kyslíka
Kategória:Minerály vodíka
Hauerit

**Hauerit** je minerál kryštalizujúci v kubickej sústave, chemicky sulfid manganičitý - MnS2. Je to slovenský typový minerál. Prvýkrát ho našiel už v roku 1846 K. Adler v baniach na síru vo Vígľašskej Hute - Kalinke. Bol opísaný v roku 1847 (W. Haidinger) a pomenovaný podľa rakúskych geológov: Josef Ritter von Hauer (1778-1863) a Franz von Hauer (1822-1899).

## Charakteristika
Tento minerál sa vyskytuje v podobe oktaédrických až kubooktaédrických kryštálov, alebo a aj v podobe celistvých alebo zrnitých agregátov. Má červenohnedú až hnedú alebo čiernu farbu a hnedý vryp. Je nepriehľadný a na čerstvom lome má kovový lesk. 

Na typovej lokalite tvoril viac-menej dokonalé kryštály do veľkosti 2 cm oktaédrického habitu, príp. v kombinácii oktaédra a hexaédra spolu s ďalšími kryštalografickými tvarmi. Kryštály boli niekedy posiate drobnými pyritmi. Tiež môže vytvárť guľovité a radiálne lúčovité agregáty, zrnité až takmer celistvé masy, alebo nepravidelné šmuhovité pruhy impregnačného charakteru. Úzko tu vystupuje najmä s pyritom a niekedy aj realgárom.

## Vznik
Na Slovensku sa nachádza na nálezisku Vígľašská Huta-Kalinka, najmä na šachte Jozef, na úrovni približne 50 m pod povrchom kde tvorí vtrúseniny v silne rozložených a alterovaných andezitoch a ich tufoch, v tmavosivom íle, tiež v sivom zemitom a v bielom vláknitom sadrovci, v síre a v dutinách kremeňa. Vznikol ako produkt nízkotermálnej sopečnej činnosti (fumaroly a solfatary) na ložisku síry. Zdroj mangánu zrejme pochádza z rozložených pyroxénov (diopsid až hedenbergit). Hauerity z Kalinky spolu s talianskou lokalitou Radusa tvoria najväčšie kryštály tohto minerálu na svete.

## Poznávanie
Je rozpustný v kyseline chlorovodíkovej. Kvôli podobnej farbe, bol zamieňaný za pseudomorfózy limonitu po pyrite.

## Výskyty na Slovensku
* Vígľašská Huta - Kalinka, (okres Detva)

## Referencie

## Pozri aj
* Zoznam minerálov

## Iné projekty
.

## Externé odkazy
* 
* na www.mindat.org - hauerit na mineralogickej databáze

Kategória:Kubické minerály
Kategória:Sulfidy a sulfosoli
Kategória:Bodová grupa m-3
Kategória:Minerály mangánu
Kategória:Minerály síry
Kategória:Minerály s typovou lokalitou na Slovensku
Kategória:Minerály opísané zo Slovenska
Kategória:Eponymické termíny v geovedách
Hematit

**Hematit** alebo **krveľ** je minerál kryštalizujúci v trigonálnej sústave, chemicky takmer čistý oxid železitý – Fe2O3. Vzniká dehydratáciou limonitu pri metamorfóze usadených železných ložísk, pneumatolyticky alebo hydrotermálne.

## Charakteristika
Kryštály hematitu bývajú tabuľkovité alebo romboédrické, niekedy však aj pyramidálne alebo prizmatické. Tabuľkovité kryštály môžu vytvárať ružice. Okrem kryštálovej podoby môže mať hematit celistvý, kompaktný, stĺpcovitý alebo obličkovitý, hroznovitý habitus. Obličkovitá forma hematitu sa označuje ako oolitická ruda. Jeho farba sa mení od hnedastej, jasnočervenej, krvavočervenej až po oceľovosivú a železnočiernu. Vryp má hnedočervený. Je to nepriehľadný minerál s kovovým až matným leskom.

## Vznik
Vyskytuje sa hlavne ako hydrotermálny aj metasomatický minerál.

## Poznávanie
Hematit sa stáva pri zohrievaní magnetický.

## Výskyty na Slovensku
Bežný hydrotermálny minerál v:
* Banská Štiavnica
* Slovenské rudohorie (Rudňany, Mlynky, Dobšiná a i.)
* Nízke a Západné Tatry (Malé Železné, Prašivá, Magurka, Bystrá dolina a i.)

## Ekonomický význam
Hematit je dôležitá ruda železa, obsahuje až 65 % železa.

## Referencie

## Pozri aj
* Zoznam minerálov

## Iné projekty
.

## Externé odkazy
* 
* Hematit na www.mindat.org

Kategória:Trigonálne minerály
Kategória:Oxidy a hydroxidy
Kategória:Bodová grupa -32/m
Kategória:Minerály železa
Kategória:Minerály kyslíka
Kategória:Železné rudy
Kategória:Polodrahokamy
Hyalit

[thumb|right|250px|Hyalit z [Podbořany|Podbořan v Čechách v Česku.]]
**Hyalit** (**sklený opál**) je zriedkavá, bezfarebná modifikácia opálu. Na Slovensku sa vyskytuje v andezitových tufových vrstvách Štiavnických vrchov a Poľany.

## Iné projekty
.

## Externé odkazy
* 
* www.mindat.org - hyalit na mineralogickej databáze

Kategória:Minerálne odrody
Hydroxylapatit

**Hydroxylapatit** je minerál kryštalizujúci v hexagonálnej sústave, chemicky zásaditý fosforečnana vápenatý - Ca5(PO4)3(OH). Patrí do skupiny apatitu.

## Charakteristika
Je to priehľadný až priesvitný nerast so skleným až smolným leskom, bezfarebný, prípadne bielej, žltej, zelelnej, hnedej farby s bielym vrypom.

## Vznik
Hydroxylapatit je častý akcesorický minerál vyvretých hornín

## Pozri aj
* Zoznam minerálov

## Iné projekty

## Externé odkazy
* 
* Hydroxylapatit na www.mindat.org

Kategória:Hexagonálne minerály
Kategória:Fosfáty, arzenáty a vanadáty
Kategória:Bodová grupa 6/m
Kategória:Minerály vápnika
Kategória:Minerály fosforu
Kategória:Minerály kyslíka
Kategória:Minerály vodíka
Kategória:Apatity (skupina minerálov)
Chryzotil

[thumb|right|300px|Vláknitý chryzotil [azbest z Brazílie.]]
**Chryzotil** je názov skupiny silikátových minerálov (klinochryzotil, ortochryzotil a parachryzotil) so vzorcom Mg3Si2O5(OH)4 vláknitého (táto odroda sa nazýva azbest) alebo masívneho vzhľadu, patriaceho do skupiny serpentínu. Chryzotil býva sivý, zelený, žltý alebo hnedý s hodvábnym až mastným leskom. Vzniká v serpentinitoch pri premene ultrabázických hornín.

Na Slovensku sa vyskytuje v Brezničke, Dobšinej, Jaklovciach a Rudníku.

## Iné projekty

## Externé odkazy
* 
* Chryzotil na www.mindat.org

Kategória:Skupina serpentínu
Chabazit

**Chabazit** je všeobecný názov pre trigonálne zeolity všeobecného zloženia (Ca,Na,K,Mg,Sr)2[Al2Si4O12]2·12H2O.

Do skupiny chabazitu patria nasledovné minerály:
* Chabazit-Ca – (Ca,K2,Na2)2[Al2Si4O12]2·12H2O
* Chabazit-K – (K2,Ca,Na2,Sr,Mg)2[Al2Si4O12]2·12H2O
* Chabazit-Mg – (Mg0,7,K0,5,Ca0,5,Na0,1)[Al3Si9O24]·10H2O
* Chabazit-Na – (Na2,K2,Ca,Sr,Mg)2[Al2Si4O12]2·12H2O
* Chabazit-Sr – Sr2[Al2Si4O12]2·12H2O

## Charakteristika
Chabazit vytvára pseudokubické, romboédrické kryštály, ktoré bývajú často zdvojčatené. Môže byť biely, žltkastý, ružovkastý, červenkastý alebo bezfarebný; vryp má bezfarebný. Je to priehľadný až priesvitný minerál so skleným leskom.

## Vznik
Tvorí sa v dutinách čadičových láv a v niektorých vápencoch spolu s mnohými ďalšími zeolitmi, napr. s harmotómom, phillipsitom, heulanditom a skolecitom, ale aj s kremeňom a kalcitom. Okrem toho sa vyskytuje v niektorých premenených horninách (v rulách). Tvorí sa v okolí horúcich prameňov v podobe kôr usadených z horúcich roztokov.

## Poznávanie
Uvoľňuje sa pri zohrievaní v uzatvorenej skúmavke vodu. Typický je romboédrickými a pseudokubickými kryštálmi. Od podobného kalcitu ho možno rozlíšiť podľa horšej štiepateľnosti a tým že nešumí v HCl.

V polarizačnom mikroskope má nízke interferenčné farby a nízky reliéf. Pri skrížených nikoloch má hnedasté interferenčné farby.

## Výskyty na Slovensku
Väčšinou v bazaltoch neogénnych vulkanitov: Fintice (pri Prešove), Kalinka (pri Vígľašskej hute, okres Zvolen), Nová Baňa (pri Žiari nad Hronom), Prenčov (pri Banskej Štiavnici), Pukanec (pri Banskej Štiavnica, okres Levice), Šiatorská Bukovinka (pri Fiľakove, okres Lučenec), Tisovec (pri Rimavskej Sobote, okres Rimavská Sobota), Maglovec (pri Prešove, okres Prešov). Známy aj v dutinách granitoidov v Tatrách.

## Referencie


## Iné projekty

## Externé odkazy
* 
* Chabazit na www.mindat.org

Kategória:Zeolity
Chalkantit

**Chalkantit** (triviálne názvy: **modrá skalica**, staršie: **modrý vitriol**, staršie **meďný vitriol**) je minerál kryštalizujúci v triklinickej sústave, chemicky pentahydrát síranu meďnatého - CuSO4·5H2O.

## Charakteristika
Chalkantit vytvára krátke prizmatické alebo hrubé tabuľkovité kryštály. Tento minerál však môže mať aj nátekovitý, vláknitý, celistvý, alebo zrnitý habitus; niekedy sa vyskytuje v podobe povlakov. Má modrú, tmavomodrú, zelenomodrú alebo zelenkastú farbu a bezfarebný vryp. Je to priehľadný až priesvitný minerál so skleným až mastným leskom.

## Vznik
Vzniká v oxidačných zónach žíl sulfidov medi. Oxidáciu spôsobuje zvyčajne dážďová voda. Na rudné žily však môžu pôsobiť aj hydrotermálne roztoky prenikajúce pod tlakom z hĺbky. Keď voda presakuje cez banské chodby a šachty, chalkantit kryštalizuje v podobe povlakov alebo stalaktitov na stropoch a podperách.

## Poznávanie
Chalkantit sa rozpúšťa vo vode. Ak sa zohrieva v uzatvorenej skúmavke, uvoľňuje vodu. Jeho identifikáciu uľahčuje výrazná kovová chuť. Je jedovatý!

## Výskyty na Slovensku
Banská Štiavnica, Hodruša-Hámre, Kremnica, Nandraž, Smolník, Špania Dolina.

## Pozri aj
* Zoznam minerálov

## Iné projekty

## Externé odkazy
* 
* Chalkantit na www.mindat.org

Kategória:Triklinické minerály
Kategória:Sulfáty, chromáty, molybdáty a wolframáty
Kategória:Bodová grupa -1
Kategória:Minerály medi
Kategória:Minerály síry
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Čile
Chalkofylit

**Chalkofylit** je minerál kryštalizujúci v trigonálnej sústave, chemicky zložitý zásaditý arzeničnan-síran hlinito-meďnatý - Cu18Al2(AsO4)4(SO4)3(OH)24·36H2O.

## Charakteristika
Chalkofylit sa vyskytuje vo forme tenkotabuľkovitých kryštálikov v drúzach, prípadne tvorí lupeňovité agregáty. Je to priehľadný až priesvitný minerál so skleným až perleťovým leskom. Vryp má svetlozelený.

## Vznik
Vzniká ako produkt zvetrávania na ložiskách medených rúd, vyskytuje sa spolu s inými sekundárnymi minerálmi ako malachit, azurit ai.

## Poznávanie
Svetlozelená farba, viditeľné kryštáliky.

## Výskyty na Slovensku
* Spišská Nová Ves (Novoveská Huta)
* Poniky (Drienok
* Banská Bystrica (Farbište)

## Externé odkazy
* 
* Chalkofylit na www.mindat.org

## Pozri aj
* Zoznam minerálov

## Iné projekty

Kategória:Trigonálne minerály
Kategória:Fosfáty, arzenáty a vanadáty
Kategória:Bodová grupa -32/m
Kategória:Minerály medi
Kategória:Minerály hliníka
Kategória:Minerály arzénu
Kategória:Minerály síry
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Spojenom kráľovstve
Chalkopyrit

**Chalkopyrit** je minerál kryštalizujúci v tetragonálnej sústave, chemicky sulfid meďnato-železnatý – CuFeS2. Najbežnejší zdroj medi.

## Charakteristika
Chalkopyrit vytvára pseudotetraédrické kryštály s ryhovanými a zväčša aj so zdvojčatenými plochami. Tento minerál však môže mať aj kompaktný, celistvý alebo obličkovitý habitus. Má mosadznožlté sfarbenie často s nábehovými farbami, a zelenočierny vryp. Je to nepriehľadný minerál s kovovým leskom.

## Vznik
Tento minerál patrí k najdôležitejším medeným rudám. Vzniká na rudných ložiskách sírnikov, prevažne na hydrotermálnych žilách. Vyskytuje sa často s pyritom, galenitom, tetraedritom, kremeňom aj kalcitom. Vyskytuje sa aj na sekundárne premenených medených ložiskách.

## Poznávanie
Chalkopyrit sa rozpúšťa v kyseline dusičnej a plameň sfarbuje do žltozelena.

## Výskyt
Tvorí súčasť medenno porfýrových ložísk.

## Lokality

### Na Slovensku
Bežný hydrotermálny minerál. Banská Štiavnica (nádherné kryštály), Špania Dolina, Ľubietová, Smolník, Mlynky (Slovenské rudohorie), Malužiná (Nízke Tatry), a veľa menších výskytov na hydrotermálnych žilách v jadrových pohoriach neovulkanitoch a Slovenskom rudohorí.

## Ekonomický význam
Chalkopyrit predstavuje najvýznamnejší zdroj medi. 

## Referencie

## Pozri aj
* Zoznam minerálov

## Iné projekty

## Externé odkazy
* 
* Chalkopyrit na www.mindat.org

Kategória:Tetragonálne minerály
Kategória:Sulfidy a sulfosoli
Kategória:Bodová grupa -42m
Kategória:Minerály medi
Kategória:Minerály železa
Kategória:Minerály síry
Kategória:Medené rudy